Povilas Jonas Sapiega

Povilas Jonas Sapiega (; 1609–1665 m. gruodžio 30 d., Ružanai) – ATR valstybinis ir karinis veikėjas. Sapiegų – vienos iš turtingiausios ir įtakingiausios LDK giminės atstovas, herbo „Lis“ savininkas. Lietuvos didysis stovyklininkas (1638), Lietuvos didysis pastalininkis (1645), Vitebsko vaivada (1646–1656), Lietuvos didysis etmonas (1656–1665) ir Vilniaus vaivada (1656–1665), Usviato seniūno Jono Petro Sapiegos jaunesnysis (ketvirtasis) sūnus.

 Biografija 

Išsilavinimą gavo Branderburge. Karinę karjerą pradėjo 1633 metais prie Smolensko turėdamas husarų rotmistro laipsnį. Nuo 1638 iki 1645 metų Lietuvos stovyklininkas, 1645–1646 metais – pastalininkis. Po Kristupo Kiškos mirties 1646 metais užėmė Vitebsko vaivados pareigybę. 1649 metais – Lietuvos Tribunolo maršalkaГрыцкевіч А. Сапегі // Вялікае Княства Літоўскае. Энцыклапедыя у 3 т. – Мн.: Беларуская Энцыклапедыя імя П. Броўкі, 2005. – Т. 2: Кадэцкі корпус – Яцкевіч. – С. 545–550. – 788 с. – ISBN 985-11-0378-0..

1651 metais dalyvavo Bresto mūšyje prieš Zaporožės kazokus ir Krymo totorius. 1656 metais, po savo antros eilės pusbrolio Leono Kazimiero Sapiegos mirties, gavo Ružanus, Lichovičius, Bychovą ir kitas valdas. 1656 metų vasarį užėmė Lietuvos didžiojo etmono ir Vilniaus vaivados postus, vadovavo vienai stambių LDK magnatų prtijų.

Švedų tvano metu išlaisvino Liubliną nuo Švedijos karių, dalyvavo Varšuvos apgulty ir 1657 metais užėmė Tikocino pilį.

Buvo kritikuojamas dėl Vincento Korvino Gosievskio pralaimėjimo 1658 m. Verkių mūšyje, kuriam neva dėl asmeninio priešiškumo neatėjo į pagalbą.

1659 metais patyrė pralaimėjimą prie Chmelniko nuo Vasilijaus Šeremetjevo kariųМалов А. В. Русско-польская война 1654–1667. – М.: Цейхгауз, 2006..

1660 metais kartu su Stefanu Čarneckiu sumušė Rusijos karius Polonkos mūšyje.

Mirė 1665 m. gruodžio 30 d. Ružanuose. Palaidotas Berioze.

 Valstybinė veikla 

1633 m. paskirtas husarų rotmistru, 1635 m. priimtas į karaliaus dvarą, 1638 m. paskirtas Lietuvos stovyklininku, 1645 m. – LDK pastalininku. 1656 m. tapo Lietuvos didžiuoju etmonu.

1646 m. paskirtas Vitebsko vaivada, nuo 1656 m. – Vilniaus vaivada.

 Išnašos 

 Literatūra 
 Wolff J. Senatorowie i dygnitarze Wielkiego Księstwa Litewskiego 1386–1795. – Kraków, 1885.
 Borkowski J. S. Genealogia źyjących utytułowanych rodów polskich. – Lwów, 1895.
 Sapiehowie. Materjały historyczno-genealogiczne i majątkowe, v. 1–2, Petersburg. – 1890–91.
 Сагановіч Г. Невядомая вайна: 1654–1667. – Мн: Навука і тэхніка, 1995.

 Nuorodos 
 Povilo Jono Sapiegos biografija (balt.)

|-

Povilas Jonas
Kategorija:Lietuvos didieji etmonai
Kategorija:Lietuvos tribunolo maršalkos
Kategorija:Lietuvos pastalininkiai
Kategorija:Lietuvos didieji stovyklininkai
Kategorija:Vilniaus vaivados
Kategorija:ATR pasaulietiniai senatoriai
Kategorija:ATR Seimo atstovai